Diari Oficial de la Generalitat Valenciana


Sumari del DOGV 4750, del 11-05-2004 (2004/4585)

Informació pública del programa d'actuació integrada, projecte d'urbanització i projecte de reparcel·lació forçosa del sol urbà unitat d'execució número 3.
-----------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4585


Organisme emissor
:   Ajuntament de la Llosa de Ranes

Tipus de document
:   Anunci

Informació pública del programa d'actuació integrada, projecte d'urbanització i projecte de reparcel·lació forçosa del sol urbà unitat d'execució número 3. [2004/M4585]
  
Mitjançant Acord de la Junta de Govern Local, de 27 de febrer de 2004, s'ha resolt sol·licitar la cèdula per al programa d'actuació integrada del sòl urbà, unitat d'execució número 3.
  
Mitjançant Acord de la Junta de Govern Local, de 23 d'abril de 2004, s'ha resolt sotmetre a informació pública el programa d'actuació integrada i el projecte d'urbanització i en compliment del que disposen els articles 46, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística s'exposa a informació pública, per un termini de 20 dies, l'alternativa tècnica i la proposició juridicoeconòmica del programa d'actuació integrada del sòl urbà de la unitat d'execució número 3 i el corresponent projecte d'urbanització, redactats d'ofici per l'Ajuntament que afecta una superfície de 3.600 metres quadrats dels quals 2.160 metres quadrats es destinen a parcel·les edificables i 1.440 metres quadrats a zones verdes, vials i aparcaments que limita, pel nord, amb la delimitació del sector est de sòl urbanitzable residencial i sòl urbà d'equipament educatiu; pel sud, amb la part posterior de les edificacions consolidades del nucli antic; per l'est, amb el carrer de Sant Gaietà i per l'oest, amb sòl urbà d'equipament educatiu.
  
Durant el termini d'informació pública regirà el que disposen els anomenats preceptes i, per tant, podran formular-se al·legacions sobre l'alternativa tècnica del programa i sobre el projecte d'urbanització, que podran ser objecte de pública consulta en l'Ajuntament; podran presentar-se altres alternatives tècniques; serà possible la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a l'inicial i prestara caució d'allò; i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es celebrarà a les 12.00 hores del dia següent hàbil a la conclusió del termini per presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions.
  
Igualment mitjançant Acord de la Junta de Govern Local, de 23 d'abril de 2004, s'ha resolt sotmetre a informació pública el projecte de reparcel·lació forçosa del sol urbà unitat d'execució número 3 i de conformitat amb el que estableix l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística s'obri en període d'informació pública de 20 dies hàbils a comptar des de la publicació del present edicte en el Diari Oficial de la Generalitat Valenciana perquè els interessats en l'expedient puguen consultar-lo i formular les al·legacions que estimen oportunes.
  
L'expedient podrà examinar-se en la Secretaria de l'Ajuntament de 08.00 a 14.30 hores.